แนวโน้มหุ้นผันผวนตามตปท.
นักวิเคราะห์ประเมินดัชนีเช้าวันนี้ผันผวนในกรอบ โดยให้แนวรับ 1,520 จุด และแนวต้าน 1,545-1,550 จุดจับตาค้านพ.ร.บ.เงินกู้ฯ,ซื้ออสังหาฯ-แบงก์พยุง
22 มี.ค. 2556

นักวิเคราะห์ประเมินดัชนีเช้าวันนี้ผันผวนในกรอบ โดยให้แนวรับ 1,520 จุด และแนวต้าน 1,545-1,550 จุดจับตาค้านพ.ร.บ.งินกู้ฯ,ซื้ออสังหาฯ-แบงก์พยุง
นายเกียรติก้อง เดโช นักกลยุทธ์ บล.ซีไอเอ็มบี  (ประเทศไทย) กล่าวว่า ตลาดหุ้นยังผันผวนเพราะตลาดต่างประเทศวันนี้มีทั้งบวกและลบ แต่ไม่น่าจะปรับลงมากเนื่องจากเชื่อว่าจะมีแรงซื้อหุ้นที่ราคาปรับลงไปในช่วง 2 วันที่ผ่านมาทั้งกลุ่มอสังหาฯและแบงก์ จึงมองดัชนีวันนี้ผันผวนในกรอบ ปัจจัยต่างประเทศช่วงนี้ยังไม่มีประเด็นเพิ่มเติม ปัญหาในไซปรัสไม่น่าจะกระทบตลาดหุ้นอีกหลังจากที่กระทบรุนแรงไปแล้ว
ส่วนปัจจัยภายในประเทศมีประเด็นที่ต้องจับตาการคัดค้านออก พ.ร.บ.กู้เงิน 2 ล้านล้านบาท โดยหุ้นที่เกี่ยวโยงกับเรื่องนี้อาจมีแรงขายออกมา แต่มองเป็นแค่ช่วงสั้น ต้องรอศาลว่าจะรับฟ้องหรือไม่ ขณะที่ที่ผ่านมาราคาก็ปรับลงไปมากแล้ว อีกทั้งแรงขายต่างชาติชะลอลงแล้ว วานนี้เหลือขาย 600 กว่าล้านบาท  โดยให้แนวรับ 1,520 จุด แนวต้าน 1,545 -1,550 จุด